Vidutinė ES paršelių (svoris apie 20 kg) kaina 2019 m. kovo mėn. sudarė 47 EUR/vnt. ir buvo 7,4 proc. mažesnė nei 2018 m. kovo mėn. Analizuojamu laikotarpiu brangiausiai paršeliai buvo parduodami Italijoje – 75 EUR/vnt. ir Švedijoje – 62 EUR/vnt., o pigiausiai – Prancūzijoje – 28 EUR/vnt. 2019 m. kovo mėn. Lenkijoje vidutinė paršelių (apie 20 kg) kaina sudarė 38 EUR/vnt. ir buvo 11,8 proc. mažesnė nei 2018 m. kovo mėn. Per metus paršelių kaina labiausiai sumažėjo Italijoje (25,4 proc.) ir Prancūzijoje (14,5 proc.), o padidėjo – Suomijoje (6,5 proc.) ir Danijoje (6,0 proc.).
Lietuvos rinkoje vidutinė paršelių kaina per metus nepakito. 2019 m. balandžio pradžioje ji siekė 60–70 EUR/vnt., o 2018 m. tuo pačiu laikotarpiu paršeliai buvo parduodami vidutiniškai po 55–70 EUR/vnt.

Šaltiniai: EK, ŽŪIKVC (LŽŪMPRIS)
Parengė R. Patašienė, tel. (8 37) 39 78 04